બોલિવૂડના એક સોર્સે કહ્યું હતું કે, ‘સલમાન અને શાહરુખ બે હીરોઝવાળી ફિલ્મ માટે ઓનસ્ક્રીન સાથે આવી રહ્યા છે કે જેને ભણસાળી ડિરેક્ટ કરવા જઈ રહ્યા છે. આ ફેમિલી ડ્રામા દોસ્તમાંથી દુશ્મન બનનારી વ્યક્તિઓ વિશે છે. જે દીલિપકુમાર અને રાજકુમાર સ્ટારર ‘સૌદાગર' ટાઇપની રહેશે અને એમાં બંનેને સરખું ફૂટેજ મળશે. આ બંને સુપરસ્ટાર્સ હંમેશાથી સાથે ફિલ્મ કરવા માટે આતુર હતા અને ભણસાળીની ફિલ્મ તેમને એના માટે પર્ફેક્ટ તક જણાઈ હતી. તેમણે બંનેએ આ ફિલ્મ માટે સૈદ્ધાંતિક રીતે હા પાડી દીધી છે, પરંતુ ફાઇનલ ડ્રાફ્ટ તૈયાર કરવા માટે ભણસાળી આઠથી નવ મહિના જેટલો સમય લઈ શકે છે. આ બધું સમુસુતરું પાર પડે તો આવતા વર્ષના મધ્યથી આ પ્રોજેક્ટ કદાચ શરૂ થશે.